Lees die gedeelte eers in stilte en beleef die verhaal asof jy daar is. Jy kan dalk die blinde Bartimeus wees wat hoor Jesus is in die omtrek. Wat gebeur in jou wanneer jy hoor Jesus is naby jou? Of dalk is jy deel van die skare wat hom stilmaak? Of dalk is jy die een wat hom help om by Jesus uit te kom. Hoor Jesus se stem. Praat in stilte met die Here oor jou belewing.
Raak nou weer stil by die Here. Lees weer die woorde wat jou tref. Hoor Jesus se stem: “Wat wil jy hê moet Ek vir jou doen?” Wat antwoord jy? Sien hoe jou lewe verander en nuut word.
(Dit is wenslik om die eerste tien verse net vinnig as agtergrond te lees. Die leier kan dit lees saam met die gedeelte vir vandag)
Kom nou weer tot rus en lees die gedeelte rustig deur. Beleef hoe jy saam met Hom in die heiligdom is en ewig verlos is. Dink na oor hoe jy die lewende God dien. Hoe verander die ewige Gees jou?
Lees eers die paar verse in stilte. Herhaal die woorde wat jou raak in jou hart. Dink na oor wat die woorde in jou binnewêreld doen. Praat met die Here jou God daaroor.
Waarvoor verskyn Jesus tweemaal? (Verse 27-28) Wat beteken dit as ons vir mekaar sê: “Nou is jy vry om te gaan wees wie jy in Christus is”?
Sing nou vir die Here lof en aanbiddingsliedere. Kom dan tot rus by Hom. Dink aan jou Vader op die genadetroon wat met liefde na jou kyk en vir jou sê: “Noem My, jou Vader”, en aan die Seun aan die regterhand wat by jou kom staan met die woorde: “Noem my Vader jou Vader”, en aan die Gees wat diep binne jou uitroep: “Abba, Vader”. Beleef die heerlikheid van die heiligdom waarin jy nou tuis mag wees. Herhaal die woordjie “Vader” driemaal. Almal bid na die stilte saam hardop die Onse Vader.
Lees die gedeelte in stilte en beleef die woorde wat vir jou uitstaan, asof jou naam geskryf staan langs die gedeelte. Herhaal die woorde in jou hart. Sien hoe dit jou verander.
Sluit nou af met stil gebed waarin jy die Here gee om weer alles, van die A tot die Z in jou lewe te wees.